पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. नगर निगम के वार्ड-15 के चुनाव नतीजे से नाखुश प्रत्याशियों व उनके सैकड़ों समर्थकों ने कृष्णपुरा में विजेता प्रत्याशी सुरेंद्र गर्ग, प्रशासन और पुलिस के खिलाफ नारेबाजी की। होर्डिग तोड़ दिए और बाजार बंद करवाकर रोहतक-पानीपत मार्ग पर जाम लगाने का प्रयास किया। पुलिस ने हल्के लाठी बल का प्रयोग कर प्रदर्शनकारियों को खदेड़ा। इसमें कई लोगों को चोटें लगी। पुलिस ने कई प्रदर्शनकारियों को हिरासत में लिया है।
घटना मंगलवार दोपहर 1:15 बजे की है। वार्ड-15 से सुरेंद्र गर्ग को विजेता घोषित करने के बाद चुनाव में हारे प्रत्याशी अशोक छाबड़ा, नरेश कुमार, जोनी कश्यप, चरण दास, राजबीर सैनी, सुरेश सैनी, गुरचरण, धर्मदास और सुरेश कश्यप ने चुनाव में धांधली का आरोप लगाकर कृष्णपुरा के खेड़ा चौक पर सैकड़ों समर्थकों के साथ प्रदर्शन कर बाजार बंद करवा दिया। तभी थाना चांदनी बाग प्रभारी सुरेश कुमार मौके पर पहुंचे तो कई प्रत्याशियों की उनके साथ भी हाथापाई हुई। पुलिस ने लाठियां चलाई तो प्रदर्शनकारी गलियों में घुस गए।
पुलिस ने मामले की गंभीरता को देखते हुए महिलाओं से आग्रह किया वे घर से बाहर न आएं। पुलिस व प्रदर्शनकारियों में आधे घंटे तक लुका छिपी चलती रही। इसके बावजूद प्रदर्शनकारी नहीं माने और वे इकट्ठे होकर रोहतक-पानीपत मार्ग को जाम करने के लिए पहुंचे। एसडीएम अश्विनी मलिक, डीएसपी मुख्यालय राजबीर हुड्डा व डीएसपी वीरेंद्र दलाल भारी पुलिस बल के साथ मौके पर पहुंचे और प्रदर्शनकारियों को जाम नहीं लगाने दिया। इसके बाद प्रदर्शनकारी नवनियुक्त पार्षद सुरेंद्र गर्ग के खन्ना रोड स्थित कार्यालय पर पहुंचे और सुरेंद्र गर्ग के साथ हाथापाई की। इस दौरान पत्थर चलने से काला नाम के व्यक्ति सहित कई लोग घायल हो गए।
पुलिस ने कार्यालय में तोडफ़ोड़ नहीं होने दी। प्रदर्शनकारियों ने पार्षद के होर्डिग उखाड़ डाले। पुलिस ने फिर से प्रदर्शनकारियों को भगा दिया। पुलिस संदिग्ध लोगों पर नजर रखे हुए है।
चुनाव आयोग में करेंगे शिकायत: अशोक छाबड़ा
प्रदर्शन के बाद वार्ड-15 से चुनाव हारे अशोक छाबड़ा ने आरोप लगाया कि 2 जून को हुए मतदान के समय सुरेंद्र गर्ग ने मतदाताओं के पैसे बांटे थे। पुलिस व प्रशासन ने प्रत्याशियों को बूथ पर नहीं जाने दिया गया। मतदान के दौरान गड़बड़ी की गई है। चुनाव नतीजों में भी धांधली हुई है। इसी को लेकर उसके कार्यालय में प्रत्याशियों की बैठक हुई। इसमें प्रत्याशी रहे उसके सहित सुरेश सैनी, विजय, अशोक तायल की एक कमेटी बनाई गई है। वे चुनाव आयोग को शिकायत करेंगे और डीसी से मिलकर वार्ड 15 में दोबारा से मतदान की मांग करेंगे। अगर उनकी सुनवाई नहीं हुई को कोर्ट में भी जाएंगे।
हार सहन नहीं कर पा रहे हैं लोग: सुरेंद्र गर्ग
चुनाव में हारने वाले प्रत्याशी उसका दुष्प्रचार कर रहे हैं। जनता ने से मत देकर जिताया है। मैंने मतदान के समय पैसे नहीं बांटे हैं। मेरी छवि को धूमिल करने का प्रयास किया जा रहा है। अब कानून अपना काम करेगा।
पार्षद सुरेंद्र गर्ग के साथ हाथापाई, जान से मारने की धमकी देने, तोडफ़ोड़ व हंगामा करने सहित कई धाराओं के तहत 150 लोगों के खिलाफ केस दर्ज किया है। केस की छानबीन की जा रही है। जो भी दोषी होगा उसके खिलाफ कार्रवाई की जाएगी।
सुरेश कुमार, प्रभारी थाना चांदनी बाग
बवाल में एक दर्जन लोग घायल
वार्ड 13 की विजेता प्रत्याशी सुधा अग्रवाल के एकता विहार स्थित घर पर एक हारे प्रत्याशी के दो दर्जन लोगों ने फायरिंग और मारपीट की। इसमें दोनों पक्षों की तीन महिलाओं सहित एक दर्जन लोग घायल हो गए।
घायलों को सामान्य अस्पताल में भर्ती कराया गया है। वहीं दूसरे प्रत्याशी ने भी सुधा पक्ष पर फायरिंग व मारपीट का आरोप लगाया है। आरोपी शिवकुमार सहित 15 लोगों के खिलाफ हत्या का प्रयास, जान से मारने की धमकी सहित कई धाराओं में केस दर्ज किया गया। घटना मंगलवार दोपहर 1:30 बजे की है। एकता विहार कॉलोनी में सुधा अग्रवाल व प्रत्याशी सर्वेश पक्ष के लोगों में मारपीट हुई। दो फायर भी किए गए। इसमें सुधा पक्ष की ओर से उसका बेटा अंकुर, समर्थक लक्ष्मण दास, केला देवी, विकास और दूसरे पक्ष की ओर से मीरा देवी, नीलम, अनिल व सोनी सहित कई घायल हो गए।
लोग हार को सहन नहीं कर पा रहे हैं। चुनाव में हारने वाले प्रत्याशी उसका दुष्प्रचार कर रहे हैं। जनता ने से मत देकर जिताया है। मैंने मतदान के समय पैसे नहीं बांटे हैं। मेरी छवि को धूमिल करने का प्रयास किया जा रहा है। अब कानून अपना काम करेगा।
सुरेंद्र गर्ग, पार्षद, वार्ड 15
पार्षद सुरेंद्र गर्ग के साथ हाथापाई, जान से मारने की धमकी देने, तोडफ़ोड़ व हंगामा करने सहित कई धाराओं के तहत 150 लोगों पर केस दर्ज किया है। छानबीन की जा रही है। जो भी दोषी होगा उसके खिलाफ कार्रवाई की जाएगी।
सुरेश कुमार, प्रभारी थाना चांदनी बाग
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva bho_Deva hin_Deva bho_Deva zho_Hant eng_Latn